kardosdrur/scandi-wiki huggingface dataset:
Tunhovdfjorden

Tunhovdfjorden er en sø i Nore og Uvdal kommune i Viken fylke i Norge. Søen er en del af vassdraget Numedalslågen. Det største tilløb kommer fra Pålsbufjorden.

Tunhovdfjorden er reguleret og vandspejlet ligger 734–716 moh. Fjorden er reservoir for kraftværket Nore 1. Arbejdet med opdæmning startede i 1915, og en 18 meter høj dæmning stod færdig i 1920. På grund af økonomiske nedgangstider, tog det tid før anlægget blev færdigt, men i 1928 begyndte kraftproduktionen.

Efter at koncessionen for regulering af vandløbet blev fornyet i 2001, har vandstandsreguleringen af Tunhovdfjorden nogle gange været mere omfattende end tidligere. Dette har vakt reaktioner, med blandt andet etableringen af «Tunhovdfjordens Venner».

Eksterne kilder og henvisninger 

Søer i Viken
Nore og Uvdal
Strandavatnet

Strandavatnet er en sø i Hol kommune i Viken fylke i Norge. Søen ligger øverst i Sudndalen og er kilde til Hovselva som renner ud ved Hagafoss. Søen er reguleret som reservoir for Hol I kraftverk. Ved første regulering i 1943 blev vandet hævet tre meter. I 1955 blev reguleringshøjden øget med 21 meter, og i 1957 med yderligere fire meter. Samlet reguleringshøjde er dermed 28 meter. Før reguleringerne lå der flere mindre fjeldgårde ved søen.

I forbindelse med reguleringen blev det daværende Oslo Lysverker, som stod for projektet, pålagt at udsætte fisk for at afhjælpe de negative konsekvenser af reguleringen. I 1972 blev der rapporteret at udsætningerne af yngel, ikke havde givet noget særlig resultat.

Hallingskarvet nationalpark strækker sig ned til Strandavatnet på sydsiden. På nordsiden går fylkesvei 50 mellem Hol og Aurland.

Eksterne kilder og henvisninger 

Søer i Viken
Hol
Wijk bij Duurstede

Wijk bij Duurstede er en kommune i provinsen Utrecht i Nederlandene. Kommunens samlede areal udgør 50,30 km2; (heraf 2,68 km2 vandflade) og indbyggertallet er på 23.574 indbyggere (2005). På samme sted ved Rhinen lå fra 600-tallet handelspladsen Dorestad, som flere gange blev hærget af vikinger.

Eksterne henvisninger 

 Officielt websted

Kommuner i Utrecht
Albert Abrahamsen

Albert Jacob Carl Abrahamsen (10. marts 1865 i Sundbyvester – 15. januar 1938 i Lyngby) var en dansk overtelegrafbestyrer og politiker.

Embedskarriere 
Han var søn af hjulmager, senere magistratsassistent Carl Christian Abrahamsen (1838-1911) og Ingeborg Sophie Agerlin (1839-1914), blev uddannet på Sundby Realskole og 1881-82 på Københavns Seminarium. 1883 blev han ansat i Telegrafvæsenet og blev telegrafist 1892, overtelegrafist 1917, telegrafbestyrer 1921 og overtelegrafbestyrer 1922. Han blev Ridder af Dannebrog 1924 og Dannebrogsmand 1929. 1904-09 var Abrahamsen formand for Dansk Telegrafforening og for sammes begravelsesforsikring. Han var i bestyrelsen for Statsfunktionærernes Laaneforening fra 1907, medlem af Statsfunktionærernes Lønningsudvalg 1906-08.

Politisk karriere 
Albert Abrahamsen var folketingsmand (Højre, senere Det Konservative Folkeparti) for Lyngbykredsen 1909-10 og 1913-18, hvor han lå i skarp konkurrence med Johan Wilmann, og 1918-23 i Gentoftekredsen. Han var næstformand for partiets folketingsgruppe og for det repræsentantskab samt medlem af forretningsudvalget. 1918-22 var han medlem af Finansudvalget. Han var medlem af Telefonkommissionen, af Lønningskommissionen af 1917 og af Statens Lønråd 1921-24.

Ægteskab 
Han blev gift 2. juni 1888 i Sundby Kirke med Anna Margrethe Eleonora "Nora" Petersen (11. december 1866 i København - 1. august 1952 i Ordrup), datter af pantelåner, senere husejer Christen Petersen (1833-1897) og Christine Oline Laurine født Lauritzen (1842-1925).

Han er begravet på Sorgenfri Kirkegård.

Gengivelser 
Abrahamsen er portrætteret på Oscar Matthiesens maleri af den grundlovgivende rigsdag 1923 og på Herman Vedels grundlovsbillede 1918 (begge i Folketinget). Fotografier af Marius Christensen og ukendt (1935) (Det Kongelige Bibliotek).

Kilder 

 

Riddere af Dannebrog
Postfolk fra Danmark
Folketingsmedlemmer fra Højre (1881-1915)
Tidligere folketingsmedlemmer fra Det Konservative Folkeparti
Folketingsmedlemmer i 1900'erne
Folketingsmedlemmer i 1910'erne
Folketingsmedlemmer i 1920'erne
Foreningsformænd fra Danmark
Sceatta

Sceattas (ental: sceatta) var små, tykke sølvmønter fra England, Frisland og Jylland i 600- og 700-tallet.

Navnet stammer fra det oldengelske sceat, der betyder "velstand", og som siden det 17. århundrede har været brugt om disse mønter pga. en fortolkning af en lov givet af kong Ethelbert af Kent. De har muligvis været kendt som penny (flertal: pennies) i lighed med senere angelsaksiske sølvmønter.

Mønterne ser meget forskelligt ud og inddeles i mere end 100 typer.

Sceattas har kun sjældent tekst kun navne som London eller runeindskrifter som 'Aethiliraed' og 'Efe', der formentlig er møntmesterens navn og ikke kongens. En serie, U, har man forbundet med kong Aethelbald fra Mercia (716-57) på grundlag af ikonografien, omend denne sammenhæng er omstridt. En del mønter er sat i cirkulation af kirkelige myndigheder som biskopper eller abbeder, mener nogle.

Litteratur 
 Blackburn, M. A. S., and P. Grierson, Medieval European Coinage, vol. 1: The Early Middle Ages (5th-10th centuries) (Cambridge, 1986)
 Gannon, Anna, The Iconography of Early Anglo-Saxon Coinage: Sixth to Eighth Centuries (Oxford, 2003)
 Metcalf, D. M., Thrymsas and Sceattas in the Ashmolean Museum, 3 vols. (London, 1993–4)
 Rigold, S., 'The Principal series of English sceattas', The British Numismatic Journal 47 (1977), 21–30
 Abramson, A. I. J., Sceattas, An Illustrated Guide, (Great Dunham, 2006)
 Studies in Early Medieval Coinage vol. 1 , edited by Tony Abramson, Boydell Press, Woodbridge, UK, 2008
 Abramson, A. I. J., ''Sceatta List', 2012
 Abramson, A. I. J., 'Anglo-Saxon Counterfeits', 2012

Eksterne henvisninger 

 P. le Gentilhomme: "The Circulation of Sceats in lVIefovingian Gaul" (British Numismatic Society) (engelsk)
 John David Naylor: An archaeology of trade in eastern england,c.650-900 CE; University of Durham, Department of Archaeology 2002 (engelsk)
 http://www.kernunnos.com/porc/index.html
 http://www.allmetal.karoo.net/saxcoins1.html 
 http://www.fitzmuseum.cam.ac.uk/coins/emc/

Mønter
Trine Bråthen

Trine Bråthen (født 5. november 1987) er en norsk håndboldspiller som spiller for Gjerpen Håndball. Hun har spillet tre kampe og scoret fem mål for norges ungdomshåndboldlandshold

Klubber 
 Sørumsand IF
 Kongsvinger IL
 Gjerpen Håndball

Eksterne henvisninger 
 
 Trine Bråthens profil hos altomfotball.no 

Håndboldspillere fra Norge
Håndboldspillere fra Gjerpen Idrettsforening
Island ved vinter-OL 2010

Island ved vinter-OL 2010. Der deltog fire atleter fra Island ved Vinter-OL 2010 i Vancouver i British Columbia i Canada, som blev afviklet fra den 12. til 28. februar 2010. Alle fire deltog i alpine discipliner.

Medaljer

Lande ved vinter-OL 2010
2014
Island ved sommer-OL 2012

Island deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Kortison

Kortison (17-hydroxy-11-dehydrokortikosteron) er et steroidhormon. Det er et kortikosteroid, som er nært beslægtet med kortikosteron. Det benyttes i behandling af en række lidelser og kan indgives intravenøst (direkte i en vene), oralt (via munden), intraartikulært (i et led) eller transkutant (gennem huden). 

Kortison undertrykker immunforsvaret og virker hæmmende på inflammation, smerter og hævelser. Der er risici ved lang tids brug af kortison.

Det må ikke forveksles med binyrebarkhormonet kortisol.

Noter

Eksterne henvisninger 
Cortisone: The Wonder Drug
 "How Hormone Team Is Saving Lives" , by John E. Pleiffer 1951 article on the new drug cortisone and how it works

Se også 
Endokrine system

Lægemidler
Steroidhormoner
Ved Stranden (København)

Ved Stranden er en gammel gade i Indre By i København mellem Højbro Plads og Holmens Kanal. Gaden ligger i forlængelse af Gammel Strand og grænser ligesom denne op til Slotsholmskanalen.

Flere prominente bygninger ligger her; bl.a. Gustmeyers Gård i nr. 14, opført 1796-97 af Johan Martin Quist for konsul Frederik Ludolf Gustmeyer, og gården i nr. 16, som er opført 1748 af arkitekt Philip de Lange for generalkrigskommissær Stephen Hansen.

Den østligste del optages af Forsvarsministeriets store bygning (nr. 2 / Holmens Kanal nr. 42), opført 1936-38 for Nordisk Gjenforsikrings Selskab af N.P.P. Gundstrup. Bortset fra denne nyere bygning er alle gadens huse fredede.

Ved Stranden har været et yndet motiv for guldaldermalerne.

Kilder 
 Indenforvoldene.dk 

Gader i Indre By (København)
Axel Abrahamsen

Axel Abraham Abrahamsen (3. september 1874 i København – 31. marts 1932) var en dansk grosserer og direktør.

Han var søn af grosserer Joseph Abrahamsen (død 1899) og hustru Henriette født Kalckar (død 1890), indtrådte 1899 i firmaet J. Abrahamsen & Søn og var direktør for Nordisk Tekstil-Aktieselskab 1909-18. Fra 1926 var han administrerende direktør for Bloch & Andresen, Nordisk Tekstil Aktieselskab.

Han var medlem af Manufakturhandlerforeningens bestyrelse fra 1907 og formand for samme 1908-14, formand for Manufakturhandlerforeningens Alderdomsforsørgelses- og Enkepensionskasse 1907-15 og blev medlem af Mosaisk Trossamfunds repræsentantskab samme år. Formand i direktionen for Mosaisk Drengeskole 1920-26 og medlem af Sø- og Handelsretten fra 1925. Han var Ridder af Dannebrog.

Han blev gift med Mathilde Lehrburger (1. september 1879 - 12. februar 1945), datter af grosserer Zacharias Lehrburger (1844-1918) og hustru Henriette født Melchior.

Kilder 

 

Personer fra København
Riddere af Dannebrog
Grosserere fra Danmark
Danskere i 1800-tallet
Danskere i 1900-tallet
Jøder fra Danmark
Medlemmer af Sø- og Handelsretten
Foreningsformænd fra Danmark
VTS Øresund

VTS Øresund ( Sound Vessel Traffic Service) overvåger, vejleder og myndighedsudøver skibstrafikken i Øresund, i det operative område, kaldet SOUNDREP. I nord, fra Kullen i Sverige til lidt vest for Gilleleje og fra syd i Køge Bugt, og i en sydvendt kasse fra Stevns til et punkt vest for Trelleborg, Sound-VTS er delt op i en nordlig og en sydlig sektor, adskilt af sektorlinjen på 56 10 N, syd for Ven, Det operative område omfattede ved opstart, det indre Øresund og blev den 1. september 2011 udvidet til det nuværende operative område.

Det operative område, er etableret på grund af det smalle og komplekse farvand, som Øresund udgør, og det høje antal skibe der passerer området. VTS Øresund forholder sig helt primært til de større skibe med en tonnage på over 300 BRT tons, som er omfattet af den obligatoriske meldepligt til VTS Øresund, Skibene skal oplyse en række data, på VHF-radio, suppleret med en E-rapport. De skibe der sejler ind i den nordlige sektor skal rapportere på VHF-kanal 73, og skibe der kommer ind i den sydlige sektor kontakter VTS myndigheden på kanal 71. Kanal 68 og 79 benyttes som kanaler der dækker begge områder i tilfælde af udsendelser der berør begge områder.

VTS Øresund er fysisk placeret i Malmø i Øresundshuset på 12-14 etage og blev etableret i 2007 som et samarbejde mellem Farvandsvæsenet (senere overtaget af Forsvaret) og det svenske Sjöfartsverket, de ansatte er både danske og svenske med en skibsførereksamen og en special efteruddannelse.

Referencer

Eksterne links 
 sjofartsverket.se: Sound VTS
 Forsvaret.dk: Service til skibsfarten (Vessel Traffic Service VTS) 
 retsinformation.dk: Bekendtgørelse om skibsmeldesystemet SOUNDREP og om melding ved passage af Drogden gravede rende for skibe hvis højde overstiger 35 meter

Søværnet
Bygninger, konstruktioner og anlæg i Malmø
Etableret i 2007
Ye Olde Cock Tavern

Ye Olde Cock Tavern er en pub i Londons Fleet Street og en del af Taylor Walker Pubs.

Oprindeligt blev pubben opført før det 17. århundrede. Den blev genopbygget, herunder også interiøret (der menes også at have værker udført af billedskæreren Grinling Gibbons), på den modsatte side af vejen i 1880'erne, da en afdeling af Bank of England blev opført hvor den tidligere stod.  Imidlertid blev mange af de oprindelige udskæringer ødelagt under en brand i 1990'erne, og bygningen har siden da gennemgået en restaurering, hvor fotografier er blevet brugt som forbillede.

Pubben har været frekventeret af personer som Samuel Pepys, Alfred Tennyson og Charles Dickens.

Referencer

Eksterne henvisninger 
 Officiel hjemmeside 

Bygninger, konstruktioner og anlæg i London
Pubber i Storbritannien
Patrick da Silva

Patrick da Silva (født 23. oktober 1994 i Kalundborg) er en dansk-brasiliansk fodboldspiller, der spiller på nuværende tidspunkt i KI Klaksvik.

Karriere

Brøndby IF 
Patrick da Silva fik sin debut på Brøndby IF's superligahold den 3. marts 2013 hjemme mod Randers FC. På trods af, at han stadig var U19-spiller, opnåede han efterfølgende spilletid i 12 superligakampe på Brøndby IF's bedste mandskab i forårssæsonen 2013. 11 af disse 12 optrædender var i startopstillingen. Han blev indlemmet i Brøndby IF’s A-trup den 1. juli 2013 til sæsonen 2013/2014.

Randers FC (leje) 
Den 31. august 2015 blev Patrick udlejet til Randers FC for resten af 2015.

FC Nordsjælland 
Da Silva skiftede til FC Nordsjælland den 26. januar 2017 på en 2½-årig kontrakt.
10. august 2018 fik han ophævet sin kontrakt efter en lang skadespause.

FC Roskilde 
I september 2018 underskrev han en kontrakt med FC Roskilde, der gjaldt til årsskiftet. Han fik sin debut for FC Roskilde den 30. september 2018 i 1. division, da han erstattede en skadet Emil Nielsen efter 40 minutter i et 3-0-nederlag ude til FC Helsingør. Han nåede i løbet af efteråret 2018 at spille otte kampe, heraf syv som en del af startstillingen. Han var baglårsskadet i løbet af efteråret.

I januar 2019 blev kontrakten parterne imellem forlænget, men længden af denne forlængelse blev ikke offentliggjort.

Lyngby Boldklub 
Søndag den 23. juni kunne Lyngby Boldklub offentliggøre at Da Silva skiftede til den oprykkede Superligaklub Lyngby BK.

Kontrakten bliver dog igen ophævet da Patrick Da Silva bliver sigtet for blufærdighedskrænkelse mod en 14-årig på det sociale medie Snapchat. En forbrydelse han bliver dømt for den 11. Marts 2021 og fortsætter derefter karrieren hos Tårnby FF i Danmarksserien.

Referencer

Eksterne henvisninger 
 
 Patrick da Silva  på brondby.com

Fodboldspillere fra Danmark
Fodboldspillere fra Brøndby IF
Fodboldspillere fra Randers FC
Fodboldspillere fra FC Nordsjælland
Fodboldspillere fra FC Roskilde
Oscar B. Goodman

Oscar Baylin Goodman (født 26. juli 1939) er en amerikansk jurist og politiker. Han var borgmester i Las Vegas, Nevada i perioden fra 1999 til 2011. Oscar Goodman var i den sidste del af borgmesterperioden uafhængig kandidat, men var tidligere medlem af Det demokratiske parti. Hans hustru Carolyn G. Goodman efterfulgte ham på posten.

Referencer

Eksterne henvisninger 
 

Politikere fra USA
Jurister fra USA
Personer fra Philadelphia
Kulturkløft

En kulturkløft er et billedligt udtryk for to eller flere kulturer, der er så markant forskellige at ikke umiddelbart er forenelige og derfor skabe en barriere eller "kløft" mellem disse kulturer.

Se også 
 Rindalisme
 Kancellistil

Litteratur 
 Dennis Nørmark, Kulturforståelse for stenalderhjerner,

Eksterne henvisninger 
 Kulturkløften
 Danske virksomheder kæmper med kulturkløft
 Kulturkløft Norden
 sproget.dk

Begreber
Kløft
Afrikamesterskabet i håndbold 2010

Afrikamesterskabet i håndbold 2010 kan henvise til flere sportsbegivenheder
 Afrikamesterskabet i håndbold 2010 (mænd)
 Afrikamesterskabet i håndbold 2010 (kvinder)
Afrikamesterskabet i håndbold 2012

Afrikamesterskabet i håndbold 2012 kan henvise til flere sportsbegivenheder
 Afrikamesterskabet i håndbold 2012 (mænd)
 Afrikamesterskabet i håndbold 2012 (kvinder)
VM i håndbold 1999

VM i håndbold 1999 kan henvise til flere sportsbegivenheder
 VM i håndbold 1999 (mænd)
 VM i håndbold 1999 (kvinder)
VM i håndbold 1997

VM i håndbold 1997 kan henvise til flere sportsbegivenheder
 VM i håndbold 1997 (mænd)
 VM i håndbold 1997 (kvinder)
Aage Colding

Aage Emil August Angelo Colding (født 23. august 1869 i København, død 27. september 1921 på Frederiksberg) var en dansk skuespiller og teaterleder.

Han var søn af oberst Johan Georg Frederik Colding og Johanne Marie født Larsen, blev student og tog filosofikum og ernærede sig i nogle år som blomsterhandler på Strøget i København.

I 1894 debuterede han på Folketeatret uden større held, ifølge Politiken: "Publikum var urimelig ubarmhjertigt mod Hr. Colding, holdt sig ikke rolig, naar han var på Scenen, og tillod tilsidst ikke det venlige Bifald, der fulgte hans Sortier". Efter nogle år på Nørrebro Teater (1896-1900) måtte han sammen med sin hustru, Lauritze Colding, søge til provinsen, hvor de spillede hos Poul Friis og Jens Walther. Colding havde teaterroller bl.a. i Der var engang på Odense Folketeater i 1904 og samme år i Fra Videbæltet til Thurø på Svendborg Sommerteater. Han ledede desuden sommerteatret i Nakskov. I foråret 1907 fik han midlertidig tilladelse til at spille i de danske købstæder med Agnes Henningsens succes fra Dagmarteatret, Elskerinden. Turneen blev vellykket, og Colding søgte derfor om almindelig turnébevilling for den kommende sæson. Men teatercensor Carl Levin var ham ikke nådig: "Jeg anser ham ingenlunde for saa særlig kvalificeret, hverken som dramatisk Kunstner (som saadan tør jeg endda regne ham blandt de Ringeste) eller Forretningsmand, at han frem for andre burde kunne paaregne Aar efter Andet at erholde Bevilling."

Han var i 1912 med i tre spillefilm, Zweimal verstossen, Kärlekens offer og Guldgossen.

Colding arrangerede den 17. og 18. juni 1921 to friluftsopførelser af Jeppe på bjerget i Almindingen på Bornholm. Han døde senere samme år.

Aage Colding ægtede 1. gang operasangerinde Lauritze Belling (17. september 1869 - 1949, ægteskabet senere opløst). Han blev gift 2. gang den 5. august 1919 i Østerlars Kirke med skuespillerinden Ellen Price.

Kilder 
 Gunnar Sandfeld: Thalia i provinsen, Nyt Nordisk Forlag 1968, s. 282.

Eksterne henvisninger 

 
 Aage Colding  på danskfilmogteater.dk
 

Personer fra København
Skuespillere fra Danmark
Teaterledere fra Danmark
Danskere i 1800-tallet
Danskere i 1900-tallet
Afrikamesterskabet i håndbold 1974

Afrikamesterskabet i håndbold 1974 kan henvise til flere sportsbegivenheder
 Afrikamesterskabet i håndbold 1974 (mænd)
 Afrikamesterskabet i håndbold 1974 (kvinder)
Asienmesterskabet i håndbold 2010

Asienmesterskabet i håndbold 2010 kan henvise til flere sportsbegivenheder
 Asienmesterskabet i håndbold 2010 (mænd)
 Asienmesterskabet i håndbold 2010 (kvinder)
B-VM i håndbold 1977

B-VM i håndbold 1977 kan henvise til flere sportsbegivenheder
 B-VM i håndbold 1977 (mænd)
 B-VM i håndbold 1977 (kvinder)
B-VM i håndbold 1981

B-VM i håndbold 1981 kan henvise til flere sportsbegivenheder
 B-VM i håndbold 1981 (mænd)
 B-VM i håndbold 1981 (kvinder)
B-VM i håndbold 1983

B-VM i håndbold 1983 kan henvise til flere sportsbegivenheder
 B-VM i håndbold 1983 (mænd)
 B-VM i håndbold 1983 (kvinder)
B-VM i håndbold 1985

B-VM i håndbold 1985 kan henvise til flere sportsbegivenheder
 B-VM i håndbold 1985 (mænd)
 B-VM i håndbold 1985 (kvinder)
B-VM i håndbold 1987

B-VM i håndbold 1987 kan henvise til flere sportsbegivenheder
 B-VM i håndbold 1987 (mænd)
 B-VM i håndbold 1987 (kvinder)
B-VM i håndbold 1989

B-VM i håndbold 1989 kan henvise til flere sportsbegivenheder
 B-VM i håndbold 1989 (mænd)
 B-VM i håndbold 1989 (kvinder)
B-VM i håndbold 1992

B-VM i håndbold 1992 kan henvise til flere sportsbegivenheder
 B-VM i håndbold 1992 (mænd)
 B-VM i håndbold 1992 (kvinder)
Challenge Cup 2010-11

Challenge Cup 2010-11 kan henvise til flere sportsbegivenheder
 Challenge Cup 2010-11 (mænd)
 Challenge Cup 2010-11 (kvinder)
Cup Winners' Cup 2010-11

Cup Winners' Cup 2010-11 kan henvise til flere sportsbegivenheder
 Cup Winners' Cup 2010-11 (mænd)
 Cup Winners' Cup 2010-11 (kvinder)
Cup Winners' Cup 2011-12

Cup Winners' Cup 2011-12 kan henvise til flere sportsbegivenheder
 Cup Winners' Cup 2011-12 (mænd)
 Cup Winners' Cup 2011-12 (kvinder)
C-VM i håndbold 1986

C-VM i håndbold 1986 kan henvise til flere sportsbegivenheder
 C-VM i håndbold 1986 (mænd)
 C-VM i håndbold 1986 (kvinder)
C-VM i håndbold 1988

C-VM i håndbold 1988 kan henvise til flere sportsbegivenheder
 C-VM i håndbold 1988 (mænd)
 C-VM i håndbold 1988 (kvinder)
DM i håndbold 1943-44

DM i håndbold 1943-44 kan henvise til flere sportsbegivenheder
 DM i håndbold 1943-44 (mænd)
 DM i håndbold 1943-44 (kvinder)
DM i håndbold 1946-47

DM i håndbold 1946-47 kan henvise til flere sportsbegivenheder
 DM i håndbold 1946-47 (mænd)
 DM i håndbold 1946-47 (kvinder)
Porreløg

 
Porreløg (Allium ampeloprasum), også skrevet Porre-Løg, er en flerårig, urteagtig plante (en løgvækst) med opret vækst og rødlige eller hvide blomster. Nogle individer danner endvidere småløg i blomsterstanden. Arten og især da dens underarter bruges i madlavningen. Hele planten indeholder de samme stoffer som kepaløg og hvidløg, men smagen er dog som meget milde hvidløg.

Kendetegn 
Porreløg er en flerårig, urteagtig plante med et løg som overvintringsorgan. Væksten er opret og slank, og de kraftige bladskeder støtter og afstiver den egentlige stængel. De grundstillede blade er linjeformede set på langs og v-formede set på tværs. Begge bladsider er blågrønne. 

Blomstringen foregår i juni-august, hvor man finder blomsterne samlet i en endestillet og kugleformet stand på den enlige stængel. Standen består af et stort højblad, flere hundrede blomster og - hos visse individer - små yngleløg. De enkelte blomster er 3-tallige og regelmæssige med mørkerøde, purpurrøde eller hvide blosterblade. Frugterne er kapsler med få frø.

Rodsystemet består udelukkende af trævlerødder, der alle udgår fra løgets bund. 

Vildformen af denne art kan blive op til 1,80 m høj, mens bredden er ganske meget mindre: op til 0,25 m.

Udbredelse 
Porreløg har sin naturlige udbredelse i Makaronesien, Nordafrika, Mellemøsten, Kaukasus samt det sydlige og vestlige Europa. Arten foretrækker lysåbne voksesteder med en grovkornet, veldrænet og kalkrig jordbund. 

I hvedemarkerne på Sicilien findes arten som ukrudtsplante sammen med bl.a. agergåseurt, alm. rajgræs, ærteblomst, bladløs fladbælg, blæresmælde, gul okseøje, gul rasleblomst, hedebjergmynte, Hypochoeris achyrophorus (en art af kongepen), italiensk oksetunge, jomfru i det grønne, liden sneglebælg, liden tvetand, mamelukærme, opret hønsetarm, pindsvinkamgræs, sandvikke, smalbladet kløver, stor hjertegræs og vild gulerod

Underarter og varieteter 
 Allium ampeloprasum subsp. ampeloprasum var. babingtonii
 Allium ampeloprasum subsp. ampeloprasum var. bulbiferum
 Allium ampeloprasum subsp. ampeloprasum var. holmense

Porreløg anses for at være stamformen for følgende nytteplanter:
 Porre (Allium ampeloprasum, Syn. Allium porrum, Allium ampeloprasum subsp. ampeloprasum var. porrum), der bruges som gemyse, krydderi eller i salater.
 Perleløg (Allium ampeloprasum, Syn.: Allium porrum var. sectivum), der først og fremmest bruges som tilbehør i konserves.
 Kæmpehvidløg (A. ampeloprasum), med op til 60 g tunge løg, der bruges som erstatning for hvidløg, men med en tydeligt mildere smag.

Noter 

Løg- og knoldvækster
Røde blomster
Haveplanter
Løg-slægten
DM i håndbold 2010-11

DM i håndbold 2010-11 kan henvise til flere sportsbegivenheder
 DM i håndbold 2010-11 (mænd)
 DM i håndbold 2010-11 (kvinder)
DM i håndbold 2011-12

DM i håndbold 2011-12 kan henvise til flere sportsbegivenheder
 DM i håndbold 2011-12 (mænd)
 DM i håndbold 2011-12 (kvinder)
EHF Champions League 1993-94

EHF Champions League 1993-94 kan henvise til flere sportsbegivenheder
 EHF Champions League 1993-94 (mænd)
 EHF Champions League 1993-94 (kvinder)
EHF Champions League 1994-95

EHF Champions League 1994-95 kan henvise til flere sportsbegivenheder
 EHF Champions League 1994-95 (mænd)
 EHF Champions League 1994-95 (kvinder)
EHF Champions League 1995-96

EHF Champions League 1995-96 kan henvise til flere sportsbegivenheder
 EHF Champions League 1995-96 (mænd)
 EHF Champions League 1995-96 (kvinder)
EHF Champions League 1996-97

EHF Champions League 1996-97 kan henvise til flere sportsbegivenheder
 EHF Champions League 1996-97 (mænd)
 EHF Champions League 1996-97 (kvinder)